
[image: Slika, ki vsebuje besede besedilo, sličica, logotip, risanka

Opis je samodejno ustvarjen]
	
	OSNOVNA ŠOLA
FRANA ALBREHTA KAMNIK
Šolska ulica 1, 1241 Kamnik;
tel.: 01/839-6300
www.os-fa.si
	 







PREDLOG
Na podlagi 60. e člena Zakona o osnovni šoli (Uradni list RS, št. 81/06, uradno prečiščeno besedilo s spremembami in dopolnitvami, v nadaljevanju: ZOsn), po predhodno pridobljenem mnenju učiteljskega zbora in sveta staršev je svet Osnovne šole Frana Albrehta Kamnik datum sprejel  
  
  
PRAVILA ŠOLSKEGA REDA 
v Osnovni šoli Frana Albrehta Kamnik  

1. člen  
(NAMEN PRAVIL) 
 
Ta pravila natančneje opredeljujejo dolžnosti in odgovornosti učencev, načine zagotavljanja varnosti, pravila obnašanja in ravnanja, kršitve, postopke in ukrepe v primeru kršitev pravil, organiziranost učencev, opravičevanje odsotnosti ter sodelovanje pri zagotavljanju zdravstvenega varstva učencev.  
  
2. člen  
(OPREDELITEV POJMOV)  

a. Učenec je spolno nevtralen izraz za udeleženca ali udeleženko v učnem procesu, ki obiskuje pouk v Osnovni šoli Frana Albrehta Kamnik in ni delavec šole.  
b. Učitelj, strokovni delavec in ravnatelj je spolno nevtralen izraz za zaposlenega v Osnovni šoli Frana Albrehta Kamnik.  
c. Mlajši učenec je učenec od 1. do 5. razreda.  
d. Starejši učenec je učenec od 6. do 9. razreda.  
e. Učenec s posebnimi potrebami je učenec z odločbo pristojne institucije, s katero so ugotovljene in opredeljene posebne potrebe tega učenca.  
f. Kršitev je vsako ravnanje ali dejanje učenca, ki je v nasprotju z veljavno zakonodajo, s temi pravili ali z ostalimi akti šole. Kršitve razčlenjujemo s temi pravili na lažje, težje in najtežje.  
g. Postopek je proces, ki se začne z opredelitvijo kršitve in konča z vzgojnim ukrepom, ki je v skladu s temi pravili.  
h. Vzgojni ukrep je končni rezultat postopka, ki na zakonit in predvidljiv način določa odziv šole na ugotovljeno kršitev.  

3. člen  
(DOLŽNOSTI IN ODGOVORNOSTI UČENCA)  

Dolžnosti učenca so, da:  
a. redno obiskuje pouk in izbirne predmete ter ostale načrtovane aktivnosti,  
b. ravna v skladu s pravili šolskega in hišnega reda,  
c. se spoštljivo vede do drugih,  
d. spoštuje pravice drugih učencev in delavcev šole, z upoštevanjem drugačnosti,  
e. v šoli in izven nje skrbi za lastno zdravje in varnost,  
f. spoštljivo ravna s šolsko lastnino ter lastnino učencev in delavcev šole,  
g. skrbno prinaša šolske potrebščine,  
h. sodeluje v šolskih aktivnostih,  
i. izpolnjuje svoje učne in druge obveznosti,  
j. sodeluje pri urejanju šolske okolice in prepoznavnosti šole.  
  
  
4. člen  
(NAČINI ZAGOTAVLJANJA VARNOSTI)  

Nadzor na šolskem območju je organiziran z dežurstvom učiteljev. Učencem zagotavljamo varnost:  
  
a. z doslednim izvajanjem predpisov s področja varnosti in zdravja pri delu  
b. z izvajanjem osnovnega preventivnega zdravstvenega programa  
c. z izvajanjem prometno-varnostnega programa Prometno-varnostni program obsega:  
· izvajanje učnega programa prometne vzgoje pri rednem pouku 
· vsakodnevno osveščanje učencev o doslednem upoštevanju prometnih predpisov pri vključevanju v promet kot pešci, kolesarji, vozniki skirojev idr. ali kot vozači, s poudarkom na odgovornem vedenju  
· prikazi varnih poti do šole so opredeljeni v načrtu šolskih poti, ki so objavljeni na spletni strani šole  
· grafični prikazi poti so na vidnih mestih na vseh vhodih v šolo in na podružnicah  
· obveščanje staršev o njihovi vlogi in odgovornosti pri vzgoji otrok za varno vključevanje v promet  
· urejanje prometa s prometno signalizacijo na dohodih v šolo, omejitev dostopa vozil do šolske stavbe  
· drugo  
d. z varovanjem in nadzorom vhodov v šolo, z elektronsko vodenim sistemom zaklepanja in odklepanja vrat, z doslednim zaklepanjem garderob na predmetni stopnji e. z videonadzorom okolice šole  
e. z oblikovanjem oddelkov in skupin učencev v skladu z veljavnimi normativi in standardi in z zagotavljanjem ustreznega števila spremljevalcev v različnih dejavnostih, v skladu z veljavnimi normativi in standardi in navodili za izvajanje učnih načrtov  
f. z varovanjem šolskih objektov z alarmnim sistemom, povezanim z varnostno službo ter njihovimi obhodi  
g. Šola je za starše in druge zunanje obiskovalce zaklenjena. Vstop je možen z dovoljenjem ravnatelja oz. na podlagi vabila strokovnega delavca v dogovoru z delavci šole. 

1. NALOGE DEŽURNIH UČITELJEV  
Učitelji dežurajo pred poukom v šolski avli, v učilnici, v času malice, na hodnikih, v vsakem nadstropju, v času desetminutnega odmora in šesto šolsko uro v spodnjem nadstropju in v jedilnici. Tako zagotavljajo red in disciplino v učilnicah, na hodnikih, v straniščih in jedilnici ter pri vhodih, če je to potrebno.  
Naloge dežurnega učitelja:
· Prispe pravočasno v jedilnico in ostane prisoten ves čas dežurstva.
· Skrbi za red in disciplino med učenci 
· Spremlja, da učenci v jedilnico prihajajo kulturno (brez prerivanja, kričanja ali tekanja),
· Spodbuja učence h kulturnemu vedenju pri mizi (npr. uporaba pribora, mirno sedenje, spoštljiv odnos do osebja in sošolcev).
· Opozarja na ustrezno higieno (npr. umivanje rok pred jedjo, skrb za čistočo).
· Skrbi, da učenci po končanem obroku pospravijo za seboj (odlaganje pladnjev, pribora, odpadkov ipd.).
· V primeru neprimernega vedenja ukrepa v skladu s šolskimi pravili in po potrebi obvesti razrednika ali vodstvo šole.
· Sodeluje s kuhinjskim osebjem in drugimi dežurnimi učitelji.
· Po končanem dežurstvu vodstvu šole poroča o morebitnih posebnostih.
  
2. NALOGE REDITELJEV  
Vsak teden so v oddelku določeni učenci reditelji. Njihova naloga je, da:  
a. ob pričetku ure javijo učiteljem odsotnost učencev,  
b. po vsaki učni uri očistijo tablo in uredijo učilnico,  
c. prinesejo malico in po njej pospravijo,  
d. obvestijo ravnatelja ali njegovega pomočnika, če učitelja več kot 10 minut po zvonjenju ni k pouku, e. učitelja obveščajo o stanju v učilnici.  
  

5. člen
(PRAVILA VEDENJA IN RAVNANJA)
  
1. VEDENJE MED POUKOM  
· Pouk poteka mirno pod vodstvom učiteljev in drugih strokovnih delavcev. 
· Učenci so pri pouku prisotni, sedijo na svojih mestih, pripravijo potrebne pripomočke, poslušajo razlago, upoštevajo navodila in opozorila učiteljev ter po končani uri za seboj pospravijo. 
· Iz učilnice odidejo, ko jim učitelj to dovoli.  
· Učenec, ki zamudi pouk, takoj odide v učilnico in se opraviči učitelju, dela pa ne moti.  Med poukom ni dovoljeno žvečiti, jesti ali piti sladkih pijač.  
· Učenci upoštevajo navodila učiteljev o pravilih v posamezni učilnici oziroma o načinih ravnanja s posameznimi predmeti.  

2. POSEBNA PRAVILA V SPECIALIZIRANIH UČILNICAH 
Učenci v specializiranih učilnicah (športna dvorana, učilnica za tehniko in tehnologijo, likovna učilnica, učilnica za biologijo, kemijo, fiziko ter gospodinjska učilnica) upoštevajo pravila primernega vedenja in uporabe opreme v skladu z navodili učitelja.

2.1. PRAVILA VEDENJA V ŠOLSKI KNJIŽNICI
· Ob vpisu v šolo, vsak učencev prejme izkaznico, ki je neprenosljiva. Brez izkaznice si gradiva ni mogoče izposoditi. Prva izkaznica je brezplačna. Če učenec izkaznico izgubi, mora poravnati stroške izdelave nove v skladu z veljavnim cenikom.
· Zaradi zagotovitve nemotenega dela članov knjižnice morata biti v prostoru red in tišina.
· V knjižnico ni dovoljeno prinašati stvari, ki bi lahko motile druge člane.
· V prostorih knjižnice so telefoni prepovedani, uživanje hrane in pijače ni zaželeno. V knjižnici se učenci obnašajo kulturno, spoštujejo knjižnični bonton in ne motijo drugih.
· Člani morajo ravnati s knjižničnim gradivom pazljivo in ga vrniti nepoškodovanega. Član, za katerega je ugotovljeno, da je knjižnično gradivo namerno ali nenamerno poškodoval ali izgubil, mora gradivo nadomestiti z novim oziroma enakovrednim.
· Dokler učenec ne vrne zamujenega gradiva, si ne more izposoditi novega.
· V knjižnici lahko učenci uporabljajo računalnike samo za šolsko delo.
· Če član poškoduje opremo in naprave v knjižnici, se knjižničarka ravna po šolskem hišnem redu.
· Če učenec ne upošteva pravil, mora zapustiti prostor, v primeru večjih kršitev pa knjižničarka obvesti razrednika in kršitev vpiše v vzgojno mapo.

2.2. PRAVILA VEDENJA IN RAVNANJA V RAČUNALNIŠKI UČILNICI
Računalniška učilnica je namenjena izvajanju pouka in drugih izobraževalnih dejavnosti,
povezanih z uporabo informacijske tehnologije. Uporabljati jo je dovoljeno le v prisotnosti učitelja.
· Vstop v računalniško učilnico je dovoljen samo z dovoljenjem in pod nadzorom učitelja.
· Hrana in pijača v računalniški učilnici nista dovoljeni.
· Ne ugašamo računalnike ali motimo dela drugih učencev.
· Brez vedenja učitelja ne menjavamo in priklapljamo opreme.
· Z računalniki, miškami, tipkovnicami, slušalkami in drugo opremo ravnamo odgovorno.
· Opreme ne poškodujemo, ne vlečemo kablov in ne udarjamo po tipkovnici.
· Ne spreminjamo nastavitev računalnika in ne nameščamo programov brez dovoljenja učitelja.
· Uporabljamo le programe in spletne strani, ki jih dovoli učitelj.
· O vsaki poškodbi, okvari ali nenavadnem delovanju opreme moramo takoj obvestiti učitelja.
· Ko zapustimo delovno mesto (tudi za kratek čas), zaklenimo računalnik s tipkami Windows + L.
Po koncu ure se mora vsak učenec:
· izpisati iz računalnika (odjava iz uporabniškega računa)
· pospraviti delovno mesto (miško in tipkovnico po uporabi pospraviti nazaj k zaslonu, poravnati zaslon, ter pospraviti stol)
Če učenec ne upošteva pravil:
· Prejme opozorilo učitelja.
· Lahko mu je začasno onemogočena uporaba računalnika.
· V primeru namerne škode ali ponavljajočega neprimernega vedenja se o tem obvesti starše in razrednika.

2.3. PRAVILA VEDENJA IN RAVNANJA V UČILNICI ZA TEHNIKO IN TEHNOLOGIJO
 
2.3.1. SPLOŠNA NAVODILA ZA VARNO DELO S STROJI IN NAPRAVAMI V ŠOLI
· 1. Vključitev stroja je dovoljena samo ob navzočnosti učitelja in z njegovim dovoljenjem.
· 2. Pred začetkom dela se prepričaj, da stroj, s katerim delaš, ne bo ogrožal tebe ter življenja in zdravja ostalih.
· 3. Če karkoli v zvezi z delom s strojem ne veš, prekini delo, izključi stroj in pokliči učitelja za nadaljnja navodila.
· 4. Prepovedano je popravljanje, čiščenje in mazanje stroja med obratovanjem!
· 5. Naslanjanje na stroj ali prerivanje ob stroju je nevarno in prepovedano!
· 6. Pristop do stroja in okoli stroja mora biti vedno prost, okolica in tla pa čista.
· 7. Pred začetkom dela si oglej, kje je rdeč gumb za izklop v sili!
· 8. Pri delu nosi samo tesno prilegajočo obleko in ostalo opremo po navodilih učitelja.
· 9. Če pri delu s strojem obstaja nevarnost poškodbe oči ali druge nevarnosti, obvezno uporabi zaščitna očala in drugo zaščitno opremo.
· 10. Ne odstranjuj zaščitnih naprav s stroja ter ne poškoduj varnostnih opozoril in navodil na stroju!
· 11. Vsako pomanjkljivost ali okvaro, ki jo opaziš na stroju takoj javi učitelju oz. odgovorni osebi.
· 12. Če se ne počutiš zdravstveno sposoben za varno delo s strojem, prekini delo in o tem obvesti učitelja.
· 13. Preden zapustiš delovno mesto se prepričaj, da je stroj popolnoma ustavljen in izključen.
· 14. Upoštevaj tudi vsa navodila učiteljev, dodatna opozorila in navodila za delo.
 
2.3.2. PRAVILA ZA VARNO DELO
· 1. Učenec se je dolžan seznaniti z varnim načinom dela s strojem, preden ga prične uporabljati.
· 2. Stroj vključi samo z dovoljenjem učitelja.
· 3. Pred pričetkom dela s strojem se prepričaj, če je stroj brezhiben.
· 4. Delo s stroju je dovoljeno le pod nadzorstvom usposobljene osebe – učitelja.
· 5. Če pride do raznih okvar oziroma zastoja stroja, ne popravljaj sam, temveč ga izključi in pokliči učitelja.
· 6. Če te drugi učenci motijo pri delu s strojem, ga izključi in obvesti učitelja.
· 7. Ne odstranjuj varnostnih naprav s stroja zaradi lažjega dela, ker je to nevarno.
· 8. Vsako pomanjkljivost, okvaro ali drugi pojav, ki bi lahko ogrozil varnost v delavnici, so učenci dolžni  sporočiti učitelju.
· 9. Če se učenec slabo počuti, ali se drugače ne čuti sposobnega za delo s strojem, mora o tem obvestiti učitelja.
· 10. Obvezne uporabljaj osebna varovalna sredstva.
· 11. Pri delu bodi zbran in resen – vsaka najmanjša neprevidnost lahko pripelje do nesreče.

3. SKRB ZA OSEBNO UREJENOST
3.1. OBLEKA IN OBUTEV
· Učenci so dolžni v šolo prihajati primerno oblečeni in obuti.
· V prostorih šole nošenje pokrival ni dovoljeno, razen če je to potrebno zaradi zdravstvenih ali drugih upravičenih razlogov.
· Oblačila morajo zagotavljati ustrezno pokritost telesa, zlasti trupa in zadnjice, ter ne smejo biti prosojna.
· V šoli ni dovoljeno nositi oblačil ali obutve z vsebinami (napisi, simboli, podobami ...), ki so žaljive, vulgarne, diskriminatorne, spodbujajo nestrpnost ali nasilje oziroma niso primerne za vzgojno-izobraževalno okolje.
· Prav tako ni dovoljeno nositi oblačil ali obutve z vsebinami, ki promovirajo ali prikazujejo alkohol, tobačne izdelke, prepovedane droge, orožje ali druge učencem nedovoljene snovi oziroma predmete.
· Učenci se v šoli sezujejo in preobujejo v copate v skladu z organizacijo dela posamezne šole. Na matični šoli se učenci od 4. do 9. razreda preobujejo ob vhodu ter obutev shranijo v svoje garderobne omarice.
· Vrhnja oblačila in obutev učenci odlagajo na za to določena mesta. Za red in urejenost garderobnih prostorov so odgovorni učenci.
· Učenci so v šolskih prostorih obvezno obuti v copate, razen kadar je določeno drugače. Učenci razredne stopnje uporabljajo šolske copate.
· Pri pouku športa morajo biti učenci oblečeni v športno opremo in obuti v čiste športne copate. Po končani dejavnosti se preoblečejo.
· Na športnih dnevih, ekskurzijah in drugih dejavnostih zunaj šole morajo biti učenci oblečeni in obuti v skladu z navodili učiteljev oziroma organizatorjev dejavnosti.
3.2. OSEBNA UREJENOST
· Učenci so dolžni skrbeti za osebno higieno in v šolo prihajati osebno urejeni.
· Umetni nohti, umetne trepalnice ter vpadljivo ličenje in lakiranje nohtov niso primerni za obisk pouka in drugih šolskih dejavnosti.
· Risanje po vidnih delih telesa na način, ki odvrača pozornost od vzgojno-izobraževalnega procesa, ni primerno.

4. MOBILNI TELEFONI IN DRUGE ELEKTRONSKE NAPRAVE  
· Učenci elektronske naprave prinašajo v šolo na lastno odgovornost.  Za elektronsko napravo se štejejo mobilni telefoni, pametne ure, snemalne naprave, slušalke ipd.
· [bookmark: _Hlk211011490]Učenci elektronskih naprav ne smejo imeti pri sebi, temveč jih morajo imeti shranjene v omaricah (na razredni stopnji po dogovoru z učiteljem) in nastavljene na izklopljeno glasnost.  
· Uporaba elektronskih naprav v šolskih prostorih in pri šolskih dejavnostih izven prostorov šole ni dovoljena.  
· Uporaba je izjemoma dovoljena za potrebe in namen učnega procesa oz. v drugih nujnih primerih in le z dovoljenjem učitelja.  
· V nujnih primerih lahko učenci uporabijo šolski telefon. 

5. ČAKANJE NA POUK  
· Učenci razredne stopnje ob zvonjenju počakajo učitelje v učilnicah. 
· Učenci predmetne stopnje ob zvonjenju počakajo učitelje pred učilnicami, razen, če je dogovorjeno drugače.  

6. GIBANJE PO ŠOLI  
· Učenci prihajajo v šolo 10 minut pred pričetkom pouka. Po pouku učenci zapustijo.
· Za vozače je organizirano dežurstvo vozačev. Varstvo vozačev je zagotovljeno v za to določenem prostoru. Če učenec vozač ne čaka na prevoz v šoli, starši napišejo izjavo, da po pouku prevzemajo odgovornost za otroka. Učenec v tem primeru zapusti šolo ob koncu pouka.  
· Prvošolce starši pospremijo do šole, oziroma v skladu s 7. alinejo 87. člena (varstvo otrok) Zakona o pravilih cestnega prometa. Prevzemanje učencev iz šole je določeno v alineji Prevzemanje učencev iz šole v prvi triadi.  
· Med odmori se učenci zadržujejo na hodnikih oz. drugje, po dogovoru z učiteljem.  
· V telovadnico ali v športu namenjen prostor, vstopajo učenci ob prisotnosti učitelja. Nanj počakajo na dogovorjenem mestu.
· V času prostih ur učenci počakajo v za to določeni učilnici.  
· V dopoldanskem času učenci ne zapuščajo šole, razen v spremstvu učitelja in strokovnega delavca ali s pisnim dovoljenjem staršev.  

6.1. GIBANJE IN DOSTOP STARŠEV TER OSTALIH OBISKOVALCEV V ŠOLSKEM PROSTORU
 V času pouka je šola zaklenjena. Obiskovalci lahko na matični šoli v dopoldanskem času pozvonijo na domofon pri službenih vhodih na vzhodni in zahodni strani šole. 
Gibanje staršev in ostalih obiskovalcev v šolskem prostoru je omejeno. V šolsko poslopje lahko vstopijo starši in obiskovalci samo z dovoljenjem ravnatelja oz. na podlagi vabila razrednika po predhodno dogovorjenem času. V tem primeru vstopajo v šolo pri glavnem vhodu ali službenem vhodu.
Če starši pridejo po pouku po otroka, ga počakajo pred šolo. 


7. PREHRANA  
· Hrano (malica, kosilo) učenci uživajo v učilnicah ali v jedilnici.  
· Upoštevajo kulturo prehranjevanja. Po jedi pospravijo za seboj.  
· V času kosila učenci pustijo torbe zložene na dogovorjenem mestu, čevlje pa v svojih omaricah. Izjema so učenci vozači, ki imajo lahko s seboj tudi čevlje. V jedilnici so vsi učenci obuti v copate.  
· Učenci v šolo ne prinašajo sladkih pijač in prigrizkov, razen če so tako dogovorjeni z učitelji.  

8. SKRB ZA LASTNINO IN UREJENOST ŠOLE  
· Za svoje stvari skrbijo in odgovarjajo učenci sami.  
· V šolskih in drugih prostorih, kjer se odvijajo šolske in obšolske dejavnosti, vsi učenci spoštujejo šolsko in tujo lastnino.  
· Če učenci opazijo poškodbe na šolski opremi ali drugih pripomočkih, o tem obvestijo učitelje.  
· Učenci ne smejo namenoma povzročiti škode na šolskem inventarju.  
· V šolskih prostorih in v sanitarijah učenci skrbijo za čistočo, varčnost s papirjem in vodo in se v njih ne zadržujejo po nepotrebnem.  
  
9. PREPOVEDI IN OMEJITVE ZA UČENCE  
Na območju šolskega prostora je prepovedano:  
· kajenje, uživanje alkoholnih in energijskih pijač ter drugih drog,  
· uporabljati pirotehničnih in drugih sredstev, ki lahko ogrožajo zdravje ali življenje,  
· prinašanje nevarnih igrač ali predmetov,  
· vsako fizično in psihično nasilje nad učenci in delavci šole,  
· uničevanje šolske lastnine ali lastnine drugih učencev in delavcev šole,  
· neupravičeno zapuščanje šolskih prostorov v času poteka vzgojno- izobraževalnega procesa, g. vstopanje v šolo z rolerji, skiroji,  
· uporabljati dvigalo,  
· nedovoljeno fotografiranje in snemanje,  
· vsa dejanja, ki jih veljavna zakonodaja opredeljuje kot kazniva,  
· zbiranje in druženje na balkonu pred knjižnico,  
· zadrževanje na balkonu pred učilnicami 4. in 5. razredov,  
· vstopati na teraso pred zbornico,  
· gibanje v tehničnih hodnikih in uporaba službenega ter požarnega stopnišča.  

Na območju šolskih površin in na drugih območjih, kjer poteka pouk in šolske dejavnosti, ni dovoljeno prinašati, uporabljati ali posedovati nedovoljenih in nevarnih predmetov in snovi kot so:  
· alkohol, tobačni izdelki, droge, druga psihoaktivna sredstva,  
· nevarni predmeti in igrače (pirotehnična sredstva, orožje (ali replike orožja), ostri ali koničasti predmeti, različno orodje ipd.).  

10. PREVZEMANJE UČENCEV IZ ŠOLE V PRVI TRIADI  
Starši so dolžni v pisni obliki sporočiti šoli seznam vseh oseb, ki lahko prevzamejo učenca iz šole. Šolo so dolžni seznaniti z omejitvami, kot je prepoved približevanja učencu. Kadar učitelj dvomi, da je oseba, ki želi otroka prevzeti, do tega res upravičena, pri starših preveri upravičenost osebe do prevzema otroka. Šola ne sme izročiti učenca osebi, ki kaže vidne znake opitosti ali vpliva nedovoljenih snovi. Šola pokliče drugega starša (če ta ne obstaja, pokliče zakonitega zastopnika otroka), ki mora organizirati varno spremstvo učenca.
  

6. člen  
(KRŠITVE)  

Za kršitev se šteje vsako ravnanje ali dejanje učenca, ki je v nasprotju s Pravili šolskega reda, ostalimi akti šole ali veljavno zakonodajo. Kršitve delimo na lažje, težje in najtežje. Pri razvrščanju kršitev si pomagamo s prilogo A tega pravilnika.  
V Prilogi A uporabljamo termin pouk za pouk v šoli, pouk na daljavo, na dnevih dejavnosti, idr. vzgojno- izobraževalne aktivnosti.  


7. člen  
(POSTOPKI IN UKREPI V PRIMERU KRŠITEV)  

V primeru ugotovljenih kršitev iz 6. člena teh pravil šola postopa na dogovorjen način in ustrezno ukrepa proti kršitelju. Pri tem mora dosledno upoštevati naslednja načela:  
  
· NAČELO POSTOPNOSTI: Proti kršitelju, pri katerem je bila prvič ugotovljena kršitev, mora šola uvesti postopek, ki vodi do najmilejšega predvidenega ukrepa. V primeru nadaljnjih kršitev se ukrepi stopnjujejo.  Načela postopnosti ne upoštevamo le v primerih, ko tako določa zakon o osnovni šoli.
· NAČELO SORAZMERNOSTI: Izrečeni ukrep mora biti sorazmeren s težo kršitve.  
· NAČELO INDIVIDUALIZACIJE: Pri izbiri postopka in izreku vzgojnega ukrepa je potrebno upoštevati vse subjektivne in objektivne okoliščine primera.  
· NAČELO KONTRADIKTORNOSTI: Kršitelju je potrebno omogočiti izjavo o kršitvenem dejanju ali dogodku in o izjavah nasprotne strani.  
· Učencu se ne sme izreči ukrepa, s katerim bi bile kršene njegove zakonite pravice.  
· Proti kršitelju se v isti zadevi lahko ukrepa samo enkrat.  
· Pri izbiri postopkov in vzgojnih ukrepov si pomagamo s prilogo A teh pravil.  

1. IZJEME OD NAČELA POSTOPNOSTI
Ne glede na uporabo načela postopnosti se učencu izreče vzgojni opomin v primeru:
· ogrožanja življenja ali zdravja učencev oziroma zaposlenih na šoli,
· posedovanja predmetov oziroma sredstev, ki ogrožajo premoženje, varnost, življenje in zdravje,
· 15 ur ali več neopravičenih izostankov v šolskem letu,
· posedovanja ali preprodaje ali uporabe pirotehničnih sredstev,
· namernega poškodovanja ali uničevanja šolske lastnine ali lastnine drugih učencev, delavcev ali obiskovalcev šole,
· tatvine,
· nedovoljenega snemanja ali fotografiranja učencev, delavcev ali obiskovalcev šole oziroma objave vsebin,
· ponarejanja ali uničevanja šolske dokumentacije,
· vdora v varovani podatkovni sistem, s katerim je bila povzročena škoda ali pridobljena korist,
· posedovanja ali preprodaje tobačnih izdelkov, elektronskih cigaret, alkohola ali prepovedanih drog,
· prisotnosti pri vzgojno-izobraževalnih dejavnostih pod vplivom alkohola ali prepovedanih drog oziroma zaradi uživanja alkohola, tobačnih izdelkov, elektronskih cigaret ali prepovedanih drog,
· spolnega nadlegovanja učencev ali delavcev šole,
· spletnega nasilja.

2. OGROŽANJE ŽIVLJENA ALI ZDRAVJA UČENCEV ALI ZAPOSLENIH V ŠOLI 
Vrstniško nasilje je neravnovesje psihične, socialne ali fizične moči med osebo, ki nasilje doživlja, in tisto, ki ga izvaja.

2.1. PSIHIČNO NASILJE:
· Verbalni napad na učenca, učitelja, delavca šole ali drugo osebo.
· Besedno poniževanje ali ponižujoče ravnanje z učenci.
· Žaljenje, razširjanje lažnih govoric.
· Socialno izključevanje, osamitev.
· Diskriminacija.
· Izsiljevanje, ustrahovanje ali ekonomsko nasilje.
· Zahteve po denarju, grožnje, napeljevanje druge osebe h hujšim kršitvam.
· Izvajanje neposrednih ali prikritih oblik agresivnega vedenja do drugih učencev ali delavcev šole in druge oblike psihičnega nasilja. 

2.2. TELESNO NASILJE:
· Udarci, brcanje, lasanje, pljuvanje, porivanje, spotikanje, praskanje in podobno.
· Omejevanje gibanja.
· Fizični napad na učenca, učitelja, delavca šole ali drugo osebo, pri čemer sta ogrožena zdravje ali življenje ali je žrtev v izrazito podrejenem položaju in prestrašena.

3. ODVZEM PREDMETOV  
Če strokovni delavec sumi, da učenec uporablja elektronske naprave, poseduje nedovoljen ali nevaren predmet ali snov, s katerim bi lahko ogrozil svoje zdravje in življenje ali zdravje ali življenje drugega, učenca pozove, da te izroči prostovoljno. Strokovni delavec izročen predmet ali snov shrani na varnem mestu in obvesti starše, ki odvzeto prevzamejo v šoli po dogovoru. Če pa gre za predmet ali snov, katere posedovanje je kaznivo (npr. orožje, pirotehnika, droge), tega ne izročimo staršem, temveč izročimo policiji.

Če delavec šole sumi, da učenec poseduje elektronsko napravo, drug nedovoljen ali nevaren predmet ali snov, učenec pa tega noče izročiti prostovoljno, o tem obvesti ravnatelja ali pomočnika ravnatelja ali drugo pooblaščeno osebo, ki lahko opravi pregled osebnih predmetov (torbe, omarice …)

4. PREGLED OSEBNIH PREDMETOV  
Pregled osebnih predmetov lahko izvede samo ravnatelj ali oseba, ki jo ravnatelj pooblasti.  
Poleg učenca in ravnatelja oz. pooblaščene osebe je pri pregledu prisotna svetovalna delavka ali drug strokovni delavec šole. Postopek se izvede v prostoru, ki omogoča zagotavljanje dostojanstva učenca, na primer v pisarni ravnatelja ali šolske svetovalne službe. O pregledu se napiše zapisnik.  
Ravnatelj ali pooblaščeni delavec pozove učenca, da vse predmete, ki jih ima pri sebi, sam zloži na mizo ali drugi za to namenjen prostor. Če učenec to odkloni, sme ravnatelj ali pooblaščeni delavec sam poseči v šolsko torbo ali drugo torbo oz. vrečo in vrhnja oblačila učenca. Najdene predmete zloži na mizo ali drugi za to namenjen prostor.  
  
Svetovalni delavec oz. drug strokovni delavec šole vodi zapisnik o pregledu osebnih predmetov učenca. Predmeti, razen odvzetih, se po pregledu vrnejo učencu. O tem isti dan obvesti starše.  


8. člen  
(TRIČLANSKA KOMISIJA)  
  
Tričlanska komisija lahko obravnava kršitve ter predlagane postopke in ukrepe, ki so sicer v prilogi A teh pravil predvideni, vendar bi bili zaradi osebnih ali drugih okoliščin v konkretni zadevi neprimerni in druge kršitve, ki v prilogi A teh pravil niso navedene.
Tričlanska komisija predlaga postopek in možne ukrepe za obravnavo teh kršitev. Tričlansko komisijo imenuje ravnatelj za vsak primer posebej (ad hoc). Kadar je tričlanska komisija v dvomu o ustreznosti postopka ali vzgojnega ukrepa, mora pridobiti mnenje ustreznega strokovnjaka.  
  
9. člen  
(ORGANIZIRANOST UČENCEV) 
 
1. ODDELČNA SKUPNOST  
V osnovni šoli se učenci organizirajo v oddelčne skupnosti. Oddelčna skupnost je temeljna oblika organiziranosti učencev enega oddelka.  
Učenci oddelčne skupnosti volijo dva predstavnika oddelka v šolski parlament  
Učenci pri urah oddelčne skupnosti skupaj z razrednikom obravnavajo posamezna vprašanja iz življenja in dela svoje skupnosti in šole ter oblikujejo predloge in pobude za boljše delo in razreševanje problemov, in sicer:  
· obravnavajo učni uspeh v oddelku in organizirajo medsebojno pomoč pri učenju,  
· organizirajo pomoč sošolcem v različnih težavah,  
· obravnavajo kršitve in predlagajo načine ukrepanja ter preventivnega delovanja,  
· oblikujejo predloge za pohvale, priznanja in nagrade učencem v oddelčni skupnosti, e. organizirajo različne akcije in prireditve,  
· opravljajo druge naloge, za katere se dogovorijo.  
  
2. ŠOLSKI PARLAMENT  
Šolski parlament je izvršilni organ skupnosti učencev šole. Sestavljajo ga učenci, ki jih izvoli oddelčna skupnost učencev šole. Iz vsakega oddelka sta izvoljena dva predstavnika oddelčne skupnosti. Sklicatelj šolskega parlamenta je mentor. Pobudo za sklic šolskega parlamenta lahko poda tudi predstavnik oddelčne skupnosti ali ravnatelj. Šolski parlament se skliče najmanj dvakrat letno.  
  
Šolski parlament opravlja naslednje naloge:  
· zbira pripombe in predloge oddelčnih skupnosti v zvezi s programom pouka, dnevov dejavnosti, ekskurzij, interesih dejavnosti, prireditev in drugih dejavnosti, ki jih organizira šola,  
· spremlja uresničevanje pravic in dolžnosti učencev ter opozarja ravnatelja in Svet šole na morebitne kršitve pravic učencev,  
· načrtuje in organizira skupne akcije (zbiralne akcije, solidarnostne akcije ipd.),  
· predlaga izboljšave bivalnega okolja (lepši izgled, čistejše okolje) in sodeluje pri uresničitvi idej,  
· oblikuje predloge za pohvale, nagrade in priznanja učencem,  
· opravlja druge naloge, za katere se dogovorijo učenci,  
· sodeluje v otroškem parlamentu (na občinski in regionalni ravni).  
  
10. člen  
(OPRAVIČEVANJE ODSOTNOSTI)

1. ZAMUJANJE  
Pouk je določen z urnikom. K uram prihajajo učenci in učitelji točno. V primeru zamude so se učenci dolžni opravičiti in navesti vzrok. Učitelj zamudo zabeleži v eAsistenta. Če je učenec zamudil neopravičeno, se ta ura lahko vodi kot neopravičena.  


2. ODSOTNOST OD POUKA  
· Starši morajo ob vsakem izostanku učenca najpozneje v dveh delovnih dneh razredniku sporočiti vzrok za izostanek.  
· Če starši ne sporočijo izostanka, razrednik po ustaljeni komunikacijski poti preveri razlog izostanka. 
· Po vrnitvi učenca v šolo najpozneje v petih delovnih dneh predložijo pisno opravičilo za izostanek.  
· Če starši v roku ne predložijo opravičila, razrednik izostanka ne opraviči.  
· Če razrednik dvomi v verodostojnost opravičila, obvesti starše in o opravičenosti izostanka odloči na podlagi dodatnih informacij staršev.  
· Neopravičen izostanek se zabeleži pri urah pouka in dejavnostih obveznega programa 

V primeru ponavljajočih se ali daljših neopravičenih izostankih učenca šola deluje vzgojno. Če gre za sum ogroženosti otroka ali neizpolnjevanja starševske skrbi in odgovornosti (neizpolnjevanje osnovnošolske obveznosti), šola o tem lahko obvesti center za socialno delo in poda predlog za uvedbo prekrškovnega postopka zoper starše (53. člen ZOsn).  

Odsotnost učenca pri posamezni uri pouka oziroma drugi dejavnosti dovoli učitelj, ki vodi to uro oziroma dejavnost, in o tem obvesti razrednika. O odsotnosti zaradi sodelovanja pri športnih, kulturnih in drugih tekmovanjih in srečanjih, na katerih učenci sodelujejo v imenu šole, mentor obvesti starše. Navedene odsotnosti so opravičene.  

3. NAPOVEDANA ODSOTNOST  
Učenec lahko izostane od pouka, ne da bi starši sporočili vzrok izostanka, če njegov izostanek vnaprej napovejo, vendar ne več kot pet dni v šolskem letu. Koriščenje prostih dni so starši dolžni najaviti pred izostankom.  

Ravnatelj lahko na podlagi obrazložene prošnje staršev dovoli učencu izostanek od pouka, ki je daljši od pet dni. Za to morajo starši pred otrokovo odsotnostjo nad pet dni izpolniti obrazec, ki je objavljen na spletni strani šole. Izpolnjen obrazec vsaj 5 delovnih dni pred načrtovano odsotnostjo pošljejo razredniku po elektronski pošti. V izjemnih primerih ga osebno predajo razredniku.  

4. IZREDEN ODHOD OD POUKA  
Izreden odhod iz šole je dovoljen le z vnaprejšnjim pisnim obvestilom staršev/skrbnikov (ali osebno) razredniku, učitelju, ki v razredu poučuje v času odhoda, ali drugemu strokovnemu delavcu.  
V primeru slabega počutja oziroma bolezni lahko učenec zapusti šolo v spremstvu staršev ali skrbnikov, oziroma s strani druge osebe, po predhodnem pisnem pooblastilu s strani staršev/skrbnikov. Če strokovni delavec po posvetu s staršem presodi, da učenec lahko šolo zapusti sam, lahko odide sam z dovoljenjem starša. Če strokovni delavec presodi, da otrok zaradi počutja, stiske ali drugega razloga šole ne more zapustiti sam, ga kljub dovoljenju staršev ne pusti in vztraja, da pridejo ponj.  
    
11. člen  
(SODELOVANJE PRI ZAGOTAVLJANJU ZDRAVSTVENEGA VARSTVA UČENCEV)  

Šola deluje preventivno in osvešča učence o zdravem načinu življenja, o škodljivosti in posledicah kajenja, pitja alkoholnih pijač, uživanja drog, pretirane uporabe elektronski naprav ter vseh vrst nasilja . Glede na aktualno problematiko v šoli šola deluje preventivno na področju duševnega ter telesnega zdravja otrok. V te namene organizira različne aktivnosti pri pouku in drugih dejavnostih šole. Učenci imajo pravico do zdravstvenega varstva v skladu s posebnimi predpisi.  

1. SISTEMATSKI PREGLEDI IN CEPLJENJE  
Osnovna šola sodeluje z zdravstvenimi zavodi pri izvajanju zdravstvenega varstva učencev, zlasti pri izvedbi obveznih zdravniških pregledov za otroke, vpisanih v prvi razred, pri izvedbi rednih sistematičnih zdravstvenih pregledov in cepljenj v času šolanja.  
Za vse posebne zdravstvene preglede, ki jih namerava zdravstvena služba organizirati v šoli in niso v predpisanem programu, razrednik posebej obvesti starše in pridobi njihova pisna soglasja.  

2. ZOBOZDRAVSTVENE STORITVE  
Program zobozdravstvene vzgoje je namenjen pravilnemu in rednemu čiščenju zob. Šola sodeluje z zobozdravstveno ambulanto ZD Kamnik, tako da imajo učenci zagotovljeno zobozdravstveno storitev in sistematiko od 1. do 9. razreda.  
  
3. DOLŽNOST SEZNANITVE  
Starši so šolo dolžni obvestiti o zdravstvenem stanju učenca in ga seznaniti z navodili o zagotavljanju ustreznega zdravstvenega varstva učenca v času pouka in dejavnosti izven prostorov šole in navodili za ukrepanje v primeru izrednih zdravstvenih stanj.  
V primeru epidemij ali nalezljivih bolezni šola obvešča starše z ustreznimi informacijami.  
  
12. člen  
(VELJAVNOST PRAVIL IN IZJAVA O SEZNANITVI)  

Pravila šolskega reda začnejo veljati po sprejetju na Svetu šole. Z njimi se seznanijo vsi zaposleni delavci, učenci šole in njihovi starši.  

Z veljavnostjo teh pravil prenehajo veljati pravila z dne datum.


Številka:  

Kamnik, datum
  
  


Urška Maja PAVLIČ 						Monika GLÜCKS DONKO
Predsednica Sveta zavoda                                                      Ravnateljica

Predsednica Sveta staršev  

